Публикация на заявление за одобрение на изменение, което не е несъществено, в продуктова спецификация съгласно член 50, параграф 2, буква а) от Регламент (ЕС) № 1151/2012 на Европейския парламент и на Съвета относно схемите за качество за селскостопанските продукти и храни

(2019/C 216/08)

Настоящата публикация предоставя право на възражение срещу заявлението за изменение в съответствие с член 51 от Регламент (ЕС) № 1151/2012 на Европейския парламент и на Съвета (1) в срок от три месеца от датата на нейното публикуване.

ЗАЯВЛЕНИЕ ЗА ОДОБРЕНИЕ НА ИЗМЕНЕНИE, КОEТО НЕ E НЕСЪЩЕСТВЕНО, В ПРОДУКТОВАТА СПЕЦИФИКАЦИЯ НА ЗАЩИТЕНИ НАИМЕНОВАНИЯ ЗА ПРОИЗХОД/ЗАЩИТЕНИ ГЕОГРАФСКИ УКАЗАНИЯ

Заявление за одобрение на изменение в съответствие с член 53, параграф 2, първа алинея от Регламент (ЕС) № 1151/2012

„RAGUSANO“

ЕС №: PDO-IT-1505-AM01- 9.10.2017

ЗНП ( X ) ЗГУ ( )

1. Група заявител и законен интерес

Consorzio per la tutela del formaggio Ragusano [Консорциум за защита на сиренето „Ragusano“] със седалище в Търговско-промишлената, занаятчийска и земеделска палата на Рагуза: C.C.I.A.A. di Ragusa - Piazza della Libertà - 97100 Ragusa. Тел. +39 3461532330 електронна поща: consorzioregusanodop@gmail.com; сертифицирана електронна поща: certmail@pec.consorzioragusanodop.it;

Консорциумът за защита на сиренето „Ragusano“ се състои от производители на сирене „Ragusano“. Той е упълномощен да подаде заявление за изменение по член 13, параграф 1 от Постановление № 12511 на Министерството на политиката в областта на земеделието, храните и горското стопанство от 14 октомври 2013 г.

2. Държава членка или трета държава

Италия

3. Рубрика от спецификацията на продукта, която подлежи на изменение/изменения

4. Вид изменение/изменения

5. Изменение/изменения

Продуктови характеристики

В член 3, буква е) от спецификацията се изменя минималното тегло на сиренето.

Текстът в действащата спецификация:

се преформулира, както следва:

Това изменение, с което минималното тегло се увеличава от 10 на 12 kg, е необходимо, за да се адаптира спецификацията към съвременните производствени практики, които са се утвърдили във времето.

През последните години производителите са решили да произвеждат по-големи пити сирене. Това съответства в по-голяма степен на съвременните практики при производството на „Ragusano“, тъй като през последните години питите сирене „Ragusano“ неизменно тежат минимум 12 kg.

Освен това с времето размерът на питите „Ragusano“ се е установил като една от отличителните характеристики на това сирене, благодарение на които то се разпознава незабавно от потребителя, дори в сравнение с други подобни сирена, които никога не се произвеждат в толкова големи размери.

Максималното процентно съдържание на вода се увеличава от 40 % на 42 %.

Текстът в действащата спецификация:

„Максимално съдържание на вода: 40 %“

се преформулира, както следва:

„Максимално съдържание на вода: 42 %“

Процентното съдържание на вода се увеличава с цел да се направи сиренето по-меко в съответствие с предпочитанията на потребителите.

Доказателство за произход

Добавя се член 5 „Доказателство за произход“, който не е включен в действащите спецификации, с цел да се гарантира съответствие с член 7, буква г) от Регламент (ЕС) № 1151/2012. По-долу е даден текстът на член 5:

Връзка

Добавя се член 6 „Връзка с района“.

Този член не е включен в действащите спецификации, а само в резюмето. По тази причина информацията, която се добавя, е взета от резюмето и от доклада, озаглавен „Връзка с района“, включен в документите, предоставени на Комисията. Тази информация е преработена и добавена с цел да се гарантира, че членът е в съответствие с разпоредбите на член 7, параграф 1, буква е) от Регламент (ЕС) № 1151/2012.

По-долу е даден текстът на член 6:

Метод на производство

В точка В от член 3 към съответния раздел се добавя минималният период на зреене, тъй като той е пропуснат в действащата спецификация.

Също така се позволява използването на методи на зреене на сирената, различни от връзването им по двойки и окачването им на греди.

Текстът в действащата спецификация:

се преформулира, както следва:

В действащата спецификация не са заложени минимални периоди на зреене, така че като минимален период на зреене се определя период от три месеца (считано от момента на формоване на сиренето) с цел да се гарантира достатъчна зрялост на продукта.

Що се отнася до изменението в методите на зреене, макар да се посочва, че този етап от производството трябва да се осъществява в помещения, които са достатъчно проветриви, производителите са решили, че могат да бъдат използвани и други методи, различни от окачването на питите сирене по двойки на греди. През последните години производителите са тествали с голям успех метода на зреене, при който сиренето се поставя върху рафтове, изработени от заоблени дървени летви, проектирани така, че да осигуряват циркулация на въздуха. Така сиренето запазва правилна и по-представителна форма без никакво вредно въздействие върху характеристиките му, като най-важното предимство е, че по-лесно се реже на парчета в сравнение със сиренето, узряло по традиционния начин.

Освен това при гореспоменатия метод на зреене може да се използва по-малко количество сол, тъй като когато сиренето се връзва и окачва за зреене, то трябва да има по-високо процентно съдържание на сол, за да бъде по-устойчиво и да не се деформира толкова лесно. Следователно този метод на зреене дава възможност на производителите да получат продукт с по-ниско съдържание на сол, което се цени високо от потребителите.

Тези изменения позволяват да се съхранят принципите на традиционните методи на зреене, като в същото време се подобрява продуктът.

В точка В от член 3, в края на раздела за формоване на сиренето, се добавя следният текст:

Настоящото изменение има за цел да регламентира и хармонизира методите на употреба на казеиновата плочка, която гарантира, че всяка пита сирене се номерира за по-лесна проследимост, и на лентите за щамповане, благодарение на които така маркираното сирене е лесно разпознаваемо от потребителя. Освен това чрез добавянето на такива правила към спецификацията се улеснява работата на контролния орган, който впоследствие може да провери доколко те се спазват.

Единствената цел на настоящото изменение е да се подобрят проследимостта и идентификацията на продукта.

Етикетиране

Член 4 относно етикетирането и опаковането е преработен и разширен.

Текстът в действащата спецификация:

се преформулира, както следва:

„При пускането му на пазара сиренето със защитено наименование за произход „Ragusano“ трябва да носи следната маркировка с цел да се гарантира, че то отговаря на съответните законови разпоредби;

в края на минималния период на зреене маркировката се поставя на основната страна на питата сирене, наред с идентификационния номер ЕО на предприятието и, където е приложимо, неговата търговска марка.

Освен символът на ЗНП на ЕС, върху опаковката на „Ragusano“ трябва да присъства и следният етикет.

Общо описание на етикета

Етикетът трябва да съдържа следната информация:

— RAGUSANO PDO, изписано с букви, които са по-големи от всички останали букви на етикета.

— Идентификация на производителя и/или опаковъчното предприятие в съответствие с действащото законодателство.

Тези спецификации се отнасят до основния етикет — той е с размер 8 cm х 8 cm и представлява зелен квадрат (Pantone 369 C) със заоблени ъгли, в който се намира (центриран вертикално и хоризонтално спрямо квадрата) жълт правоъгълник (Pantone 810 C) със заоблени ъгли с размери 7,2 cm x 4,2 cm.

В зеленото пространство над правоъгълника, центриран хоризонтално в това пространство, фигурира надписът RAGUSANO DOP, изписан с черни букви (Pantone Process Black C) и шрифт BAUHAUS Md BT 24, 6 пункта.

Вдясно в същия правоъгълник фигурира бял квадрат (Pantone Transparent White) със зелен контур (Pantone 369 C) и заоблени ъгли, който е с размер 3,6 cm x 3,6 cm и съдържа (центрирано вертикално и хоризонтално) логото RAGUSANO с размер 2,2 cm х 2,7 cm, а вляво фигурира текстът „Certificato da Autorità pubblica designata dal MiPAAF“ (Сертифицирано от публичния орган, определен от Министерството на политиката в областта на земеделието, храните и горското стопанство).

Зеленото пространство под правоъгълника е предназначено за наименованието на предприятието, изписано с шрифт ARIAL BOLD, 8 пункта — бял цвят (Pantone Transparent White), и за неговия адрес, изписан с шрифт ARIAL, 7 пункта — бял цвят (Pantone Transparent White).

Горепосочените размери се отнасят до основния етикет и тяхното регламентиране е необходимо с цел установяване на задължителни пропорции, които трябва да се спазват във всички случаи, въпреки че действителният размер на етикета може да варира от минимум 5 cm x 5 cm до максимум 12 cm x 12 cm.

Общи характеристики на логото

Логото представлява кръг, разделен по хоризонтала от бял правоъгълник, в центъра на който е насложена думата RAGUSANO. Текстът е по-дълъг от диаметъра на кръга и е центриран както вертикално, така и хоризонтално спрямо него. Цвят: черен, Pantone Process Black C и шрифт: BAUHAUS Md BT. Двете дъги на кръга са с еднакъв размер, но с различни цветове, като горната е жълта (Pantone 810 C), а долната — зелена (Pantone 369 C).

При сиренето, произведено изцяло от мляко от крави от породата „Modicana“, може да се използва обозначението „Ragusano da vacca modicana“ („Ragusano“ от крави „Modicana“).“